**Β΄ ΓΥΜΝΑΣΙΟΥ - Μεσαιωνική και Νεότερη Ιστορία**

**Κεφάλαιο τέταρτο - Περίοδος κρίσης του Βυζαντίου (1025 - 1453)**

**II. Οι σταυροφορίες και οι συνέπειές τους για το Βυζάντιο**

**1. Οι σταυροφορίες και η πρώτη άλωση της Πόλης**

***α. Ορισμός και παράγοντες***

**🡺 Τι ήταν οι σταυροφορίες;**

Ήταν μια κίνηση που εκδηλώθηκε τον 11ον αιώνα στη Δύση. Προήλθε από πρωτοβουλία των παπών και απέβλεπε στην απελευθέρωση του Πανάγιου Τάφου και των Αγίων Τόπων από τους Σελτζούκους.

**🡺 Ποιοι παράγοντες επηρέασαν τη διαμόρφωση των σταυροφοριών;**

1. η φημολογία για τις ωμότητες των Αράβων και Τούρκων κατά των προσκυνητών

2. τα οικονομικά προβλήματα της Δύσης

3. το κάλεσμα για βοήθεια που απηύθυνε ο αυτοκράτορας Αλέξιος Α΄ Κομνηνός στους ηγεμόνες της Δύσης.

 **Ο Αλέξιος Α΄ και η πρώτη σταυροφορία (πηγή)**

Ο Αλέξιος Α΄ σκέφτηκε ότι δεν ήταν σε θέση να σηκώσει μόνος του το βάρος του αγώνα εναντίον των Σελτζούκων, έτσι συνειδητοποιείσαι ότι έπρεπε να συμμαχήσει με τους Ιταλούς. Για να τους παρακινήσει λοιπόν χρησιμοποίησε την πρόφαση ότι οι Λατίνοι θεωρούσαν ανυπόφορο που οι Τούρκοι έλεγχαν το ζωοποιό τάφο και τα Ιεροσόλυμα. Έτσι παρακίνησε πολλούς της Δύσης να εγκαταλείψουν τις πατρίδες τους. Αφού έκανε λοιπόν τις απαραίτητες συνθήκες και αντάλλαξε όρκους πίστης εκστράτευσε στην Ανατολή. Ανάγκασε πολλούς Πέρσες να εγκαταλείψουν τις χώρες των Ρωμαίων και αποκατέστησε τη ρωμαϊκή δύναμη στην Ανατολή.

**Ποιες ιστορικές πληροφορίες αντλούμε από το παράθεμα για την πολιτική που ακολούθησε ο Αλέξιος Α’ για την ανάκτηση από τους Σελτζούκους των χαμένων βυζαντινών εδαφών;**

***β. Οι τρεις πρώτες σταυροφορίες***

**Α΄ σταυροφορία**

Χρόνος: 1096 – 1099

Κήρυξη: από τον πάπα Ουρανό Β΄ στην Κλερμόν της Γαλλίας

Χαρακτήρας: θρησκευτικός

Διακρίνεται: σε μια λαϊκή και μια φεουδαρχική σταυροφορία

Τι έγινε;

Οι ανοργάνωτες λαϊκές μάζες εξολοθρεύτηκαν από τους Τούρκους. Ακολούθησε η εκστρατεία των φεουδαρχών που νίκησαν τους Τούρκους και έτσι ανέκτησαν και παραχώρησαν στο Βυζάντιο βάσει συμφωνίας τα εδάφη της δυτικής Μικράς Ασίας.

Τι ιδρύθηκε στη Συρία και Παλαιστίνη;

Ιδρύθηκε από τους φεουδάρχες μια σειρά από ηγεμονίες και αυτοτελή κρατίδια.

**Β΄ και Γ΄ σταυροφορία**

Χρόνος: 12ος αιώνας

Τι έγινε;

Δεν στέφθηκαν με επιτυχία.

Τι σχέση έχει η Κύπρος με τη Γ΄ σταυροφορία;

Σε αυτή τη σταυροφορία η Κύπρος καταλήφθηκε από τον Άγγλο βασιλιά Ριχάρδο Λεοντόκαρδο και παραδόθηκε έπειτα στο φράγκο Λουζινιάν (1192). Η Κύπρος ήταν σημαντική απώλεια για το Βυζάντιο.

**γ. Η τέταρτη σταυροφορία**

**🡺 Ποια η διαφορά αυτής της σταυροφορίας με τις άλλες;**

Η σταυροφορία αυτή δεν βασιζόταν σε θρησκευτικά κίνητρα αλλά σε υλικά.

**🡺 Ποιος ήταν ο αρχικός στόχος της Δ΄ σταυροφορίας και ποιος κατέληξε να είναι;**

Ο αρχικός στόχος ήταν να πάνε οι σταυροφόροι στην Αίγυπτο και τη Συρία, αλλά παρεξέκλιναν από αυτόν και κατάλαβαν την Κωνσταντινούπολη (1204).

**ΠΗΓΗ 1: Ο Αλέξιος Α΄ και η πρώτη σταυροφορία (πηγή)**

Ο Αλέξιος Α΄ σκέφτηκε ότι δεν ήταν σε θέση να σηκώσει μόνος του το βάρος του αγώνα εναντίον των Σελτζούκων, έτσι συνειδητοποιείσαι ότι έπρεπε να συμμαχήσει με τους Ιταλούς. Για να τους παρακινήσει λοιπόν χρησιμοποίησε την πρόφαση ότι οι Λατίνοι θεωρούσαν ανυπόφορο που οι Τούρκοι έλεγχαν το ζωοποιό τάφο και τα Ιεροσόλυμα. Έτσι παρακίνησε πολλούς της Δύσης να εγκαταλείψουν τις πατρίδες τους. Αφού έκανε λοιπόν τις απαραίτητες συνθήκες και αντάλλαξε όρκους πίστης εκστράτευσε στην Ανατολή. Ανάγκασε πολλούς Πέρσες να εγκαταλείψουν τις χώρες των Ρωμαίων και αποκατέστησε τη ρωμαϊκή δύναμη στην Ανατολή.

**Ποιες ιστορικές πληροφορίες αντλούμε από το παράθεμα για την πολιτική που ακολούθησε ο Αλέξιος Α’ για την ανάκτηση από τους Σελτζούκους των χαμένων βυζαντινών εδαφών;*Η κατάκτηση της***

***Κωνσταντινούπολης, 128, μετ. Γ. Αντύπας, Αθήνα 1985.***

**ΠΗΓΗ 2** : Ο Νικήτας Χωνιάτης, ο πνευματώδης αδελφός του αρχιεπισκόπου της Αθήνας, συνόψισε την κρίση των Ελλήνων για τους Φράγκους σε αυτά τα λόγια: «*Κάθε χάρη και μούσα παρέμεινε ξένη για αυτούς. Φύση τους είναι η αγριότητα και ο θυμός κυριαρχεί πάνω στο λογικό τους»*. Η φρικτή κακομεταχείριση της Κωνσταντινούπολης, όταν την κυρίεψαν, έφτανε για να θεμελιώσει αυτή τη γνώμη. Γιατί ο άτυχος πολιτικός στάθηκε μάρτυρας των φρικαλεοτήτων που διαπράχθηκαν εκεί. Τα κλασικά έργα τέχνης της Μεγαλόπολης, ανυπολόγιστης αξίας, οι Φράγκοι δεν ήξεραν τι να κάνουν, εκτός από το να τα καταστρέψουν ή να τα λιώσουν, για να κόψουν νομίσματα από το μέταλλο τους. Λίγα μόνο σώθηκαν, διαρπαγμένη λεία, στη Δύση, όπως το ορειχάλκινο τέθριππο, που είχε πάρει κάποτε από τη Χίο ο αυτοκράτορας Θεοδόσιος Β΄ και το είχε τοποθετήσει στην αφετηρία του Ιπποδρόμου. Ως σήμερα στολίζει την πρόσοψη της μητρόπολης του Αγίου Μάρκου. Η φωτιά καταβρόχθισε τους θησαυρούς βιβλίων του Βυζαντίου, μαζί με τα κείμενα που είχε διαβάσει τα χρόνια του ο Φώτιος. Θλιβερά μόνο υπόλοιπα δασώθηκαν από αυτή την καταστροφή και μπόρεσαν να διατηρηθούν ως την Αναγέννηση…»

 Φ. Γκρεγκορόβιους, Μεσαιωνική Ιστορία των Αθηνών, τομ.2μτφρ Άγις Τσάρας, Εκδ. Κριτική 1991, σελ 30

**Πως αντιμετώπισαν οι σταυροφόροι την πολιτισμική κληρονομιά στον ελλαδικό χώρο;**